Diari Oficial de la Generalitat Valenciana


Sumari del DOGV 5965, del 02-03-2009 (2009/2237)

ORDRE de 20 de febrer de 2009, del conseller d'Economia, Hisenda i Ocupació, per la qual es convoquen dues beques per a llicenciats en Economia o Administració i Direcció d'Empreses.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2237


Data del document
:   20-02-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * assignació per estudis

ORDRE de 20 de febrer de 2009, del conseller d'Economia, Hisenda i Ocupació, per la qual es convoquen dues beques per a llicenciats en Economia o Administració i Direcció d'Empreses. [2009/2237]  
Amb la finalitat de contribuir la Direcció General d'Economia a la formació d'especialistes en economia valenciana, esta conselleria convoca a concurs públic dues beques per a llicenciats en Economia o Administració i Direcció d'Empreses.   
Article primer. Objecte de la convocatòria  
La Conselleria d'Economia i Hisenda convoca dues beques per a llicenciats en les especialitats d'Economia o Administració i Direcció d'Empreses amb la finalitat de completar la seua formació pràctica en matèria d'economia valenciana. Les beques es regiran pel que disposa esta ordre i el Decret 108/1992, de 6 de juliol, del Govern Valencià i la Llei 38/2003, de 17 de novembre, General de Subvencions.   
Article segon. Condicions generals dels aspirants  
1. Podran optar a l'obtenció d'estes beques les persones que reunisquen els requisits següents:   
a) Ser espanyol o nacional d'un estat membre de la Unió Europea. També s'estendrà a les persones incloses en l'àmbit dels tractats internacionals subscrits per la Comunitat Europea i ratificats per Espanya, en els quals siga d'aplicació la lliure circulació de treballadors.   
b) Títol de llicenciatura en Economia o en Administració i Direcció d'Empreses.   
c) No patir malaltia o discapacitació que impossibilite el compliment de les seues obligacions.   
d) No trobar-se sotmés a algun dels supòsits previstos en l'article 13.2 de la Llei 38/2003, de 17 de novembre, de Subvencions.  
2. Es consideraran mèrits:   
a) Coneixements de valencià, degudament acreditats mitjançant titulació oficial.   
b) Coneixements de qualsevol idioma comunitari, degudament acreditats mitjançant titulació oficial.   
c) Coneixements d'informàtica, degudament acreditats mitjançant titulació oficial.   
Article tercer. Duració de la beca  
El període de gaudi de la beca començarà l'1 de març de 2009, sempre que prèviament s'haja realitzat l'adjudicació, i acabarà el 31 de desembre de 2009.  
No obstant això, este període es podrà prorrogar per als mesos que resten fins a completar l'any màxim de gaudi, sempre que hi haja consignació pressupostària suficient per a això en l'exercici 2010.  
Article quart. Dotació  
La dotació se sufragarà a càrrec de l'aplicació pressupostària 88.40.35.424.31, línia T1406000, per un import total màxim de 25.480 euros per a l'exercici 2009.  
Cada una de les beques estarà dotada amb 1.060 euros mensuals. L'import de la beca es pagarà mensualment, amb la certificació prèvia de la Direcció General d'Economia, i amb l'informe previ del Servici d'Anàlisi, Avaluació i Programació Econòmica.  
Article cinqué. Lloc  
Els becaris o les becàries realitzaran els estudis i les pràctiques que els siguen encomanades pel Servici d'Anàlisi, Avaluació i Programació Econòmica de la Direcció General d'Economia.   
Les pràctiques es faran a València.  
Article sisé. Sol·licitants  
Les sol·licituds es dirigiran al director general d'Economia. S'hauran de presentar en el Registre General de la Conselleria d'Economia i Hisenda, carrer del Palau, 14, CP 46047 València.   
Hi hauran de constar les dades següents previstes en l'article 70 de la Llei de Règim Jurídic de les Administracions Públiques i del Procediment Administratiu Comú, així com l'adreça i el telèfon de la persona interessada.  
a) Nom i cognom de la persona interessada i, si és el cas, de la persona que el represente, així com la identificació del mitjà preferent o del lloc que s'assenyale a efectes de notificacions.  
b) Fets, raons i petició en què es concrete, amb tota claredat, la sol·licitud.  
c) Lloc i data.  
d) Firma del sol·licitant o acreditació de l'autenticitat de la seua voluntat expressada per qualsevol mitjà.  
e) Òrgan, centre o unitat administrativa a què es dirigix.   
El termini de presentació serà de 15 dies hàbils, comptat des de l'endemà de la publicació d'esta ordre en el Diari Oficial de la Comunitat Valenciana.   
Article seté. Documentació  
Les sol·licituds hauran de dur adjunta la documentació següent:   
1. Currículum del sol·licitant.   
2. Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.   
3. Fotocòpies compulsades dels cursos oficials que acrediten els coneixements de qualsevol idioma comunitari.   
4. Fotocòpies compulsades dels títols expedits per la Junta Qualificadora de Coneixements de Valencià que acrediten els coneixements de valencià.   
5. Fotocòpies compulsades dels cursos oficials que acrediten els coneixements informàtics.   
6. Qualssevol que acrediten la possessió d'altres títols o mèrits professionals o acadèmics que vulguen al·legar.   
7. Fotocòpia compulsada del document nacional d'identitat.   
8. Aquella que acredite que el candidat té cobertura sanitària.  
9. Acreditació d'estar al corrent de les obligacions tributàries i de la Seguretat Social.  
10. Declaració responsable que acredite que no se és deutor per resolució de procedència de reintegrament de subvencions per cap import.  
Article vuité. Admissió de sol·licitants  
La valoració dels candidats s'efectuarà segons el barem següent:   
1. Expedient acadèmic i experiència professional, de 0 a 6 punts.   
2. Coneixement de l'anglés, de 0 a 3 punts, en funció de la titulació o pràctica de l'idioma.   
3. Coneixement del valencià, de 0 a 3 punts, d'acord amb la titulació que l'acredite (Oral, 0,5 punts; Elemental, 1 punt; Mitjà, 2 punts; Superior, 3 punts). La valoració del coneixement del valencià s'efectuarà puntuant exclusivament el nivell més alt obtingut.   
4. Coneixements d'informàtica, de 0 a 2 punts, bé en funció de la titulació o bé acreditant-ne l'ús.   
5. Prova escrita, de 0 a 8 punts.   
6. Entrevista, de 0 a 5 punts.  
Article nové. Resolució  
Les beques seran concedides per resolució del conseller d'Economia, Hisenda i Ocupació, a proposta de la comissió avaluadora i en el termini màxim de tres mesos, des de l'acabament del termini de presentació de sol·licituds.   
Article deu. Comissió avaluadora  
La comissió avaluadora estarà formada per:   
- El director general d'Economia, que actuarà com a president.   
- La cap d'Àrea d'Economia i Fons Comunitaris.   
- El cap del Servici d'Anàlisi, Avaluació i Programació Econòmica.   
- El secretari general administrativa de la Conselleria d'Economia i Hisenda.   
- Un tècnic designat pel director general d'Economia, que actuarà com a secretari.   
Article onze. Procés de selecció  
El procés de selecció tindrà les fases següents:   
1ª. La comissió avaluarà els mèrits de cada sol·licitant d'acord amb el contingut dels documents aportats.   
2ª. Es convocarà els sol·licitants que superen els cinc punts en la fase primera per a la realització de la prova escrita a què fa referència l'article vuité punt 5 d'esta ordre, sobre un tema relacionat amb l'economia valenciana.   
3ª. La comissió avaluadora cridarà a l'entrevista els qui en les fases primera i segona anteriors superen els 10 punts.  
Sumats els punts de les fases primera, segona i tercera, s'exposarà la llista en el tauler de la conselleria durant 10 dies per a la fase d'al·legacions.   
Mitjançant resolució del conseller d'Economia, Hisenda i Ocupació es publicarà en el Diari Oficial de la Comunitat Valenciana el resultat i l'adjudicació definitiva.   
Article dotze. Incompatibilitats  
Les beques concedides seran incompatibles amb altres concedides per a igual o similar activitat.  
Article tretze. Obligacions dels becaris  
Seran obligacions dels becaris o de les becàries:   
1. Acceptar i complir les normes establides en l'articulat d'esta convocatòria, les que s'establisquen en acceptar per escrit la beca i les instruccions que, durant el període de vigència d'esta, reben de les persones que designe la conselleria per a supervisar l'activitat.   
2. Començar el gaudiment de la beca dins del termini que se'ls assenyale i dur a terme la seua labor, sense que cap altre compromís impedisca o dificulte el compliment ininterromput de les obligacions contretes.   
3. Totes aquelles activitats que siguen necessàries per al compliment dels objectius previstos.   
4. Realitzar una memòria sobre els coneixements i les experiències obtinguts en les seues pràctiques.   
5. Les altres obligacions incloses en l'article 14 de la Llei 38/2003, 17 de novembre, General de Subvencions.  
Article catorze. Incidències  
Les incidències que sorgisquen durant el període de gaudi de les beques seran resoltes en expedient contradictori pel director general d'Economia, i estes podran quedar sense efecte en el cas d'incompliment de les obligacions per part dels becaris o de les becàries.  
DISPOSICIÓ FINAL  
La present ordre entrarà en vigor des de la publicació en el Diari Oficial de la Comunitat Valenciana.  
València, 20 de febrer de 2009  
El vicepresident segon i conseller d'Economia, Hisenda i Ocupació,  
GERARDO CAMPS DEVESA